A 2019-es Ázsia-kupa csoportkörében gólt szerzett Libanon ellen, majd Észak-Korea ellen 51 perc alatt lőtt négy gólt. Ennél gyorsabban csak Ali Dáji érte el ezt a teljesítményt, ő az 1996-os kontinenstornán 23 perc alatt szerzett négy találatot Dél-Korea ellen. A szaúdiak ellen 2–0-ra megnyert találkozón csapata mindkét gólját ő szerezte. Ezzel az Ázsia-kupa csoportmérkőzéses szakaszának legeredményesebb játékosa lett Ali Dájival és Takahara Naohiróval megosztva, valamint ő lett a torna történetének legeredményesebb katari játékosa, megelőzve Mansour Muftaht.